****

**Α΄ ΔΗΜΟΤΙΚΟ ΣΧΟΛΕΙΟ ΛΑΚΑΤΑΜΕΙΑΣ (ΚΒ)**

**ΑΓΙΑΣ ΠΑΡΑΣΚΕΥΗΣ ΚΑΙ ΑΓΙΟΥ ΝΙΚΟΛΑΟΥ**

**Τηλ. 22388895 - Fax: 22370815-**

**email: dim-lakatameia1-kb-lef@schools.ac.cy**

***8 Οκτωβρίου, 2020.***

**Αγαπητοί γονείς/κηδεμόνες,**

 Σας ενημερώνουμε πως κατά τη φετινή σχολική χρονιά και στο πλαίσιο των μέτρων πρόληψης και προφύλαξης που λαμβάνονται για την αντιμετώπιση της πανδημίας από τον Κορωνοϊό(COVID-19), δεν θα πραγματοποιηθεί η συνάντηση γνωριμίας των γονέων με τους υπεύθυνους εκπαιδευτικούς των τμημάτων που φοιτούν τα παιδιά σας.

 Στην παρούσα φάση και στη βάση των οδηγιών του ΥΠΠΑΝ, η είσοδος οποιουδήποτε προσώπου εντός του σχολείου, απαγορεύεται αυστηρά. Μόνο σε πολύ εξαιρετικές και απολύτως αναγκαίες περιπτώσεις μπορεί να δοθεί ειδική άδεια, πάντοτε μετά από την έγκριση της Διεύθυνσης του σχολείου και αφού τηρούνται τα μέτρα ασφάλειας και υγείας που ισχύουν.

 Σας διαβεβαιώνουμε όμως, πως θα επιδιώξουμε να έχουμε την καλύτερη και τακτική επικοινωνία μαζί σας, γιατί αυτή θα ενισχύσει την προσπάθεια μας στην παροχή αγωγής κι εκπαίδευσης στα παιδιά. Μεταξύ άλλων :

* Στο επόμενο διάστημα των 2-3 βδομάδων, **ο υπεύθυνος εκπαιδευτικός κάθε τμήματος θα επικοινωνήσει με τον κάθε γονέα ξεχωριστά,** ώστε να σας μεταφέρει συγκεκριμένα μηνύματα, για την επίδοση και τη γενική εικόνα του παιδιού σας, αλλά και να πάρει από εσάς τις πληροφορίες που του χρειάζονται. Ταυτόχρονα, σας αποστέλλουμε το συνολικό **πρόγραμμα των τηλεφωνικών συναντήσεων** όλων των εκπαιδευτικών, που μπορείτε να επικοινωνήσετε με τη Γραμματεία του σχολείου μας (**στο τηλ.: 2238895**) και να αφήσετε κάποιο μήνυμα στον/στην εκπαιδευτικό που επιθυμείτε ή να στείλετε κάποιο γραπτό σημείωμα στον Φάκελο Επικοινωνίας του παιδιού σας, ζητώντας **«τηλεφωνικό ραντεβού».**
* Μέσω του **Φακέλου Επικοινωνίας,** θα ενημερώνεστε για θέματα που αφορούν στη γενική λειτουργία της σχολικής μονάδας, αλλά και το παιδί σας ειδικότερα. Επίσης, θα μπορείτε να χρησιμοποιείτε τον φάκελο αυτό για να κοινοποιήσετε οποιοδήποτε θέμα προς τη δασκάλα της τάξης ή τη διεύθυνση του σχολείου.
* Παράλληλα, θα δημιουργηθεί η **Ομάδα viber για κάθε τμήμα**, όπου ο /η κάθε εκπαιδευτικός θα επικοινωνεί, όποτε χρειαστεί για γενικές οδηγίες και πληροφορίες προς το σύνολο της τάξης.
* Σύντομα αναμένουμε να παραχωρηθούν και να ενεργοποιηθούν οι **λογαριασμοί Office 365 των μαθητών/τριών** για χρήση όταν χρειαστούν.

 Ευχαριστούμε για την κατανόηση και συνεργασία για το καλό των παιδιών μας!!!

**Από το Σχολείο**